== Dødsdommen ==
[[Fil:Sokrates' død i fængslet.jpg|thumb|''Sokrates' død'' af [[Jean-François Pierre Peyron]], [[1787]].]]
Sokrates sad en hel måned i dødscelle ved foden af [[Akropolis]]. fra fængselsgården, i dag overgroet med [[Tidsel|tidsler]] og buske, ser man lige op til [[Parthenon]]. Årsagen var, at lige dagen inden retssagen havde athenerne sendt et skib af sted med de [[Ofring|offergaver]], de årligt sendte til Apollon på [[Delos]]. Så byen måtte ikke besudles med en henrettelse, inden skibet var tilbage. Det år tog færden ualmindelig lang tid. Hver dag i sin sidste tid fik Sokrates besøg i cellen af venner; han digtede også lidt, blandt andet omskrev han nogle af ''[[Æsop]]s [[fabler]]'' til rim. I Platons dialog ''Faidros'' hævder Sokrates selv, at [[cikade]]rne var mennesker; men da [[muse]]rne forheksede dem med inspiration, glemte de helt, at de også skulle spise og sove. De blev til cikader, der synger uden ende og uden mad og hvile. <ref>Jarle Rasmussen: ''To henrettelser'' (s. 65-88)</ref>
Filosofi